Diari Oficial de la Generalitat Valenciana


Sumari del DOGV 5569, del 02-08-2007 (2007/9804)

Notificació de la resolució del recurs d'alçada núm. de referència interna R-106/2007.
--------------------------------------------------------------------------------------

### Dades del document

Número de DOGV
:   5569

Data del DOGV
:   02-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/9804


Data del document
:   02-04-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada núm. de referència interna R-106/2007. [2007/9804]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Ángeles Pérez Izquierdo, c/ Riu Sec, núm. 80, baix 1ª (12996 Castelló) la resolució del recurs d'alçada amb el número de referència interna R-106/2007.  
Resolució de la Secretària Autonòmica de Territori i Medi Ambient, de recurs d'alçada relatiu a l'expedient de resolució administrativa de contracte de compravenda per no ús C-RACNU-006/06, de l'habitatge situat en el carrer Riu Sec núm. 80, planta baixa, porta 1 Castelló grup 120858.  
DADES DEL RECLAMANT   
NÚM. EXP. COGNOMS I NOM  
C-RACNU-006/06 PEREZ IZQUIERDO, ÁNGELES  
DADES DE L'HABITATGE   
Codi Habitatge. 9172693352  
Domicili: Riu Sec núm. 80, pl. baixa, pta. 1.  
Règim: Compravenda.  
Adjudicatari: Ángeles Pérez Izquierdo (per canvi de titularitat).  
I. Antecedents  
Cronològicament exposats, els fets essencials relatius a aquest expedient, són els següents:  
1r. En data 18/12/90 s'adjudica a la Sra. Remedios Izquierdo Antón l'esmentat habitatge en règim de compravenda. Posteriorment, per resolució del director del Centre de Gestió d'Habitatge Públic de data 14/04/05, va ser concedit el canvi de titularitat a favor de la Sra. Ángeles Pérez Izquierdo per motiu de defunció de la titular.  
2n. Els certificats de consum de llum de data 08/02/06 i d'aigua potable de data 14/02/06 i informes de l'Ajuntament i de la Policia Local de Castelló de data 24/02/06 i 15/05/06 respectivament, detecten que l'adjudicatari no destina l'habitatge de promoció pública a domicili habitual i permanent, per la qual cosa basant-se en els citats mitjans de prova, s'incoa expedient de resolució administrativa de contracte de compravenda per no ús.   
- El 10/05/06 se dicta providència de desnonament.   
- El 30/05/06 s'elabora el plec de càrrecs. Es fa constar que intentada la notificació, no es pot practicar d'acord amb el que establix l'art. 59.1, 2, 3 de la Llei 30/1992, de 26 de novembre, per la qual cosa es publica per mitjà d'edictes en el tauler d'anuncis de l'ajuntament en el seu últim domicili conegut i en el Diari Oficial de Generalitat Valenciana, però el 15/06/06 la interessada presenta escrit d'al·legacions que són contestades en la Proposta de resolució, que es considera notificat el plec de càrrecs.  
- El 01/08/06 s'elabora la Proposta de resolució. Es fa constar que intentada la notificació no es pot practicar d'acord amb el que establix l'article 59.1, 2, 3 de la Llei 30/1992, de 26 de novembre, per la qual cosa es publica per mitjà d'anunci en el tauler d'edictes de l'Ajuntament en el seu últim domicili conegut i en el Diari Oficial de la Comunitat Valenciana, però el 20 de setembre de 2006, la interessada presenta escrit d'al·legacions que són contestades en la resolució de l'expedient, es considera notificada la Proposta de resolució.   
- El 24/11/06 el director general d'Habitatge i Projectes Urbans dicta la resolució. Després de dos intents de notificació i per no trobar-se a ningú en el domicili es publica aquesta en la forma establida en l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, però el 27/12/06 la recurrent interposa recurs d'alçada contra l'esmentada resolució i es considera notificada de la resolució.   
3r. S'aporta com a document d'interés nota simple del Registre de la Propietat 2 de Múrcia, on apareix inscrit un bé immoble a nom de la interessada   
II. Fonaments de dret  
L'article 30 del Reial decret 2960/1976, de 12 de novembre, sobre Text refós de la legislació d'habitatges de protecció oficial. Article 107 del Decret 2114/1968, de 24 de juliol, en relació amb l'art. 3 del Reial decret 3148/1978, de 10 de novembre sobre política d'habitatge.  
L'article 57 de la Llei 8/2004, de 20 d'octubre, de la Generalitat, de l'habitatge de la Comunitat Valenciana.  
L'estipulació VI del contracte de compravenda establix que l'habitatge objecte del contracte ha d'utilitzar-se com a domicili habitual i permanent i en l'estipulació XI s'establix que «es pacten com a condicions resolutòries expresses i automàtiques a més de la falta de pagament expressat en l'estipulació IV, les següents: «no destinar l'habitatge a domicili habitual i permanent del titular propietari.»  
III. Contestació a les al·legacions  
A la primera i segona  
Cal dir que la referència que es fa en l'expedient al Reial decret 1938/1993 és només a l'efecte que el plec de càrrecs es considera proposta de resolució en cas que no es presenten al·legacions a aquest.  
D'altra banda cal manifestar que l'article 57.3 paràgraf 2n de la Llei 8/2004, de 20 d'octubre de la Generalitat, de l'habitatge de la Comunitat Valenciana, recull la falta de residència habitual i permanent com a possible causa perquè les administracions públiques puguen recuperar la titularitat o la disponibilitat dels habitatges mitjançant procediments de caràcter administratiu, singularment de desnonament, resolució administrativa de contractes de compravenda?.»  
A la tercera  
Quant als articles de la Llei de contractes de les administracions públiques cal dir que es fa referència a aquests tant en el plec de càrrecs com en la Proposta de resolució i en la resolució i concretament quant a l'article 5 de l'esmentada llei cal manifestar que no és l'article 5.3 el que resulta d'aplicació sinó l'article 5.2 que en la regulació dels contractes administratius qualifica com «d'administratius especials» els contractes que tinguen caràcter administratiu «per satisfer de forma directa o immediata una finalitat pública» i en general per suposar una especial tutela de l'interés públic.  
Així mateix, l'article 7 de l'esmentada llei, quant al règim jurídic dels contractes administratius establix que «els contractes administratius es regiran quant a la seua preparació, adjudicació, efectes i extinció per la present llei i les seues disposicions de desplegament; supletòriament s'aplicaran les restants normes de dret administratiu i, si no n'hi ha, les normes de dret privat. No obstant això, els contractes administratius especials, que es definixen en l'article 5.2, paràgraf b) es regiran per les seues pròpies normes amb caràcter preferent».  
Pel que cal concloure que és l'administració la que té competència per a resoldre el present contracte.   
A la quarta  
Cal dir que l'expedient de resolució administrativa de contracte de compravenda s'incoa basant-se en els següents mitjans de prova:  
- Certificat de consum de llum emés per Iberdrola en data 08/02/06.  
- Certificat de consum d'aigua potable emés per Facsa en data 14/02/06.  
- Informe emés per l'Ajuntament de Castelló el 24/02/06.  
- Informe emés per la Policia local de Castelló en data 15/05/06   
D'aquests mitjans de prova es deduïx que l'adjudicatari no ha destinat l'habitatge com a domicili habitual i permanent, aquest fet és causa de resolució del contracte.  
Resolució  
Vist l'expedient, es deduïx que queda prou acreditat que la Sra. Ángeles Pérez Izquierdo no ha destinat l'habitatge objecte del present recurs com a domicili habitual i permanent.   
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la Secretària Autónomica de Territori i Medi Ambient  
Resol la desestimació del recurs d'alçada  
Contra aquesta resolució, que posa fi a la via administrativa, es pot interposar recurs contenciós administratiu davant del Jutjat Contenciós Administratiu corresponent en el termini de dos mesos, comptadors a partir de l'endemà de la recepció de la present notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercir qualsevol altre recurs que es crega oportú.  
València, 2 d'abril de 2007.- La secretària autonòmica de Territori i Medi Ambient: Cristina Serrano Mateo.